Βρέννος

Ο Βρέννος ήταν οπλαρχηγός των Σήνωνων που συνέτριψε την Ρωμαϊκή δημοκρατία στην "μάχη της Αλίας" (390 π.Χ.) Την ίδια χρονιά επιτέθηκε στην Εντεύθεν των Άλπεων Γαλατία, κατέλαβε τις περισσότερες πόλεις και τις κράτησε πολλούς μήνες. Με την επίθεση του στην Ρώμη ήταν η μόνη φορά που καταλήφθηκε η αιώνια πόλη, την επόμενη φορά θα γίνει μετά από 800 χρόνια, στην Άλωση της Ρώμης (410) από τους Βησιγότθους. Οι Σήνωνες ήταν Κέλτες με καταγωγή από την βόρεια Γαλλία ανάμεσα στους σημερινούς νομούς Σεν-ε-Μαρν, Λουαρέ και Ιόν, από εκεί κατέκτησαν την βόρεια Ιταλία. Ένας κλάδος του κατέβηκε από τις Άλπεις (400 π.Χ.), κατέκτησε τις δυτικές ακτές της βόρειας Ιταλίας, έδιωξαν τους Ομβρικούς που κατοικούσαν από το Ρίμινι ως την Ανκόνα και ίδρυσαν την νέα τους πρωτεύουσα Σενιγκάλλια. Σε μιά δεκαετία (391 π.Χ.) οι Σήνωνες επιτέθηκαν στην Ετρουρία και πολιόρκησαν το Κιούζι, οι κάτοικοι ζήτησαν βοήθεια από την Ρώμη. Οι Ρωμαίοι φαίνεται ότι παραβίασαν τους όρκους τους για ουδετερότητα, όπως γράφουν ο Τίτος Λίβιος και ο Πλούταρχος οι Σήνωνες το βρήκαν ως ευκαιρία για να επιτεθούν στην ίδια την Ρώμη. Πολύ πιθανό η αναφορά στο Κιούζι να είναι μυθοπλασία αφού οι Γαλάτες δεν είχαν κανέναν λόγο να βρουν αφορμή για να επιτεθούν στην Ρώμη, ήθελαν οι Ρωμαίοι να δείξουν ότι ήταν προστάτες της χερσονήσου απέναντι στους Κέλτες. Μια άλλη πιθανή εξήγηση είναι ότι τους κάλεσε ο σύμμαχος τους και τύραννος των Συρακουσών Διονύσιος ο Πρεσβύτερος που ήθελε να έχει στον έλεγχο του ολόκληρη την Σικελία. Οι Ρωμαίοι κατείχαν την Μεσσήνη, ένα μικρό κρατίδιο στην ανατολική Σικελία και ήταν εμπόδιο στα σχέδια του.

Προσωρινή κατάκτηση της Ρώμης

Με την "μάχη της Αλίας" ο Βρέννος νίκησε τους Ρωμαίους και οι Σήνωνες κατέλαβαν ολόκληρη την πόλη εκτός από τον Καπιτωλίνο λόφο. Σύμφωνα με τον θρύλο ο χαρισματικός Μάρκος Μάνλιος Καπιτωλίνος είχε προβλέψει την επίθεση των Γαλατών από τις ιερές χήνες της Γιούνο. Οι Ρωμαίοι προσπάθησαν να εξαγοράσουν την ελευθερία τους προσφέροντας στον Βρέννο χίλιες ράβδους χρυσού. Όταν κάποια στιγμή διαφώνησαν για τα μέτρα της ράβδου ο Βρέννος πέταξε το ξίφος του στην σκάλα κραυγάζοντας την φράση "Αλίμονο στους ηττημένους"!. Με μια έκδοση του θρύλου τα μέτρα σχετίζονται με τον τρόπο που ο εξόριστος Μάρκος Φούριος Κάμιλλος καθυστέρησε την παράδοση λύτρων για να συγκεντρώσει δυνάμεις και να ανακαταλάβει την Ρώμη. Με την επιστροφή του ανέκτησε ολόκληρη την πόλη και το θησαυροφυλάκιο της με την περίφημη φράση "όχι από χρυσό αλλά από σίδηρο είναι το έθνος μου". Ο Πλούταρχος έγραψε ότι οι Γαλάτες εξοντώθηκαν ολοκληρωτικά περίπου 8 μίλια έξω από την πόλη.
Ο δικτάτορας Μάρκος Φούριος Κάμιλλος δοξάστηκε με τους τίτλους "Νέος Ρωμύλος" και "Δεύτερος ιδρυτής της Ρώμης". Ο Τίτος Λίβιος με την σειρά του αναφέρει ότι την εποχή που ο στρατός των Σήνωνων πολιορκούσε την Ρώμη επλήγη από σκληρή επιδημία, πιθανότατα δυσεντερία που θανάτωσε τους περισσότερους άνδρες του στρατού. Ο Σίλιος Ιταλικός έγραψε ότι οι Βήιοι ιππείς του Αννίβα οδηγήθηκαν από έναν απόγονο του Βρέννου που έπεσε στην "μάχη του Τικινού".

Παραπομπές

Πηγές

Drummond, Andrew (1996), "Fabius Ambustus, Quintus", in Hornblower, Simon; Spawforth, Anthony (eds.), Oxford Classical Dictionary (3rd ed.), Oxford: Oxford University Press.
Duncan, Mike (4 December 2016). Peter D. Campbell (ed.). The History of Rome: The Republic. Herodotus Press. 
John S. White, Plutarch's Lives, Biblo and Tannen, New York, 1966.

Κέλτες